நசீரா

நசீரா ('''Nazira), வடகிழக்கு இந்தியாவில் உள்ள அசாம் மாநிலத்தின் கிழக்கு அசாம் கோட்டத்தில் அமைந்த சிவசாகர் மாவட்டத்தில் உள்ள நகரம் மற்றும் நகராட்சி ஆகும். இது மாவட்டத் தலைமையிடம் சிவசாருக்கு 18 கிலோ மீட்டர் தொலைவிலும்;  அசாம் மாநிலத் தலைநகரம் குவாகாத்திக்கு வடகிழக்கில் 364 கிலோ மீட்டர் தொலைவிலும்; தேஜ்பூருக்கு வடகிழக்கில் 222 கிலோ மீட்டர் தொலைவிலும் உள்ளது. தேசிய நெடுஞ்சாலைகள் எண் 27 மற்றும் 715 இந்நகரத்தின் வழியாகச் செல்கிறது. இதன் அருகில் அமைந்த வானூர்தி நிலையம் 78 கிலோ மீட்டர் தொலைவில் உள்ள ஜோர்ஹாட் நகரத்தில் உள்ளது. இதன் அருகில் உள்ள தொடருந்து நிலையம் 3 கிலோ மீட்டர் தொலைவில் உள்ள சிமலுகுரியில் உள்ளது

மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 10 வார்டுகளும், 3,241 வீடுகளும் கொண்ட நசீரா நகரத்தின் மக்கள் தொகை 13,304 ஆகும். அதில் ஆண்கள் 6,885  மற்றும் பெண்கள் 6,419  ஆக உள்ளனர். பாலின விகிதம் 1000 ஆண்களுக்கு 932 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 10% ஆகவுள்ளனர். இதன் சராசரி  எழுத்தறிவு 92.6% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 2,089 மற்றும் 402 ஆகவுள்ளனர். இதன் மக்கள் தொகையில் இந்துக்கள் 76.69%, இசுலாமியர் 22.23%, பௌத்தர்கள் 0.33%,   சீக்கியர்கள் 0.25%, கிறித்தவர்கள் 0.44% மற்றும் பிறர் 0.06% ஆகவுள்ளனர்.

பொருளாதாரம்
நசீரா நகரம் எண்ணெய் மற்றும் இயற்கை எரிவாயுக் கழகத்தின் எரி எண்ணெய் மற்றும் இயற்கை எரிவாயு கிணறுகள் கொண்டது.

இதனையும் காண்க
 அசாம் மாநிலத்தின் கோட்டங்கள்

மேற்கோள்கள் 

அசாம் மாநிலத்திலுள்ள ஊர்களும் நகரங்களும்